
            Nr.23/28/2005/2006
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra Cererii formulate de Preşedintele României de reexaminare a Legii privind aprobarea Ordonanţei Guvernului nr.7/2005 pentru aprobarea Regulamentului de transport pe căile ferate din România.



În raport de obiectul de reglementare şi conţinutul său, legea face parte din categoria legilor ordinare.
PREŞEDINTE,

Dan Ioan Popescu

[image: image2.png]ROMANIA




Parlamentul  României

Camera  Deputaţilor

Comisia pentru industrii si servicii










Bucureşti, 16.03.2006









            Nr.23/28/2005/2006

RAPORT

asupra Cererii formulate de Preşedintele României de reexaminare a Legii privind aprobarea Ordonanţei Guvernului nr.7/2005 pentru aprobarea Regulamentului de transport pe căile ferate din România



În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, urmare solicitării Preşedintelui României, cu cererea de reexaminare a Legii privind aprobarea Ordonanţei Guvernului nr.7/2005 pentru aprobarea Regulamentului de transport pe căile ferate din România, trimisă cu adresa nr.P.L.X 68/2005/2006 din 27 februarie 2006, înregistrată cu nr.23/28/2005/2006 din 28 februarie 2006.



Legea privind aprobarea Ordonanţei Guvernului nr.7/2005 pentru aprobarea Regulamentului de transport pe căile ferate din România a fost adoptată de Senat în şedinţa din 28 februarie 2005 şi de Camera Deputaţilor, în calitate de Cameră decizională, în şedinţa din 13 aprilie 2005 şi a fost trimisă spre promulgare Preşedintelui României.



În conformitate cu dispoziţiile articolului 77 alineatul (2) din Constituţia României, republicată, Preşedintele României a formulat o cerere de reexaminare a Legii privind aprobarea Ordonanţei Guvernului nr.7/2005 pentru aprobarea Regulamentului de transport pe căile ferate din România, întrucât unele texte sunt formulate defectuos şi pot crea dificultăţi la aplicarea în practică a acestora.



În şedinţa din 20 februarie 2006, Senatul a reexaminat Legea privind aprobarea Ordonanţei Guvernului nr.7/2005 pentru aprobarea Regulamentului de transport pe căile ferate din România, ca urmare a solicitării Preşedintelui României, în calitate de primă Cameră sesizată şi a adoptat Legea privind aprobarea Ordonanţei Guvernului nr.7/2005 pentru aprobarea Regulamentului de transport pe căile ferate din România.


Comisia pentru industrii şi servicii a finalizat dezbaterile asupra legii în raport cu solicitările din cererea de reexaminare, în şedinţa din 14 martie 2006.


La lucrări au participat 19 deputaţi din totalul de 23 de deputaţi membri ai comisiei.



La dezbateri au participat specialişti din Ministerul Transporturilor, Construcţiilor şi Turismului sub conducerea domnului secretar de stat Constantin Dascălu.



În urma dezbaterilor, membrii comisiei au hotărât, în unanimitate, să se supună plenului Camerei Deputaţilor, spre dezbatere şi adoptare Legea privind aprobarea Ordonanţei Guvernului nr.7/2005 pentru aprobarea Regulamentului de transport pe căile ferate din România, în forma adoptată de Senat.


Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile Constituţiei României, republicată, Camera decizională pentru acest proiect de lege este Camera Deputaţilor.

                  PREŞEDINTE,                                            SECRETAR,
               Dan Ioan Popescu                                          Aurelia Vasile
Expert,

Daniel Bădina

